Uriel Vallecera

Si Uriel Cruz Vallecera usa sa kontemporaryong magsusulat sa pinulongang Bisaya Sinugboanon. Siya usa sa labing prolipikong magsusulat nga Sugboanon.

Sayong bahin sa karera sa panulat
Nagsugod sa pagpanulat sa mga mantalaang Binisaya si Vallecera niadtong tuig 1987. Niadtong panahona, nag-alagad pa siya isip interpreter sa mga Amerikanhong misyonaryo nga sakop sa denominasyon nga Church of God in Christ, Mennonite nga nagbase didto sa Mississippi sa Estados Unidos.

Unang napatikan si Vallecera sa magasing Messenger of Truth nga gipatik sa Moundridge, Kansas. Nuybe dolyares ang gibayad kaniya sa una niyang artikulo nga namantala sa maong magasin.

Karera sa Bisaya Magasin
Tuig 1990 dihang unang nahimamat ni Vallecera ang Bisaya Magasin. Si Tiburcio Baguio (PSK) pay editor niini niadtong higayona. Nagsugod siya sa mga gitikgitik hangtod nga mitagik na usab og mga artikulo, gumalaysay ug sugilanon. Nakasulat usab siyag mga nobela alang sa maong magasin. Sa Bisaya nagsugod ang pagka kolumnista ni Vallecera. Gisulat niya para niini ang lindog bahin sa paugnat sa kusog nga Sports Stuff ug kadtong I Submit, Your Honor nga milungtad lang og pipila ka bulan sa sirkulasyon.

Karera human sa Bisaya Magasin
Mibiya si Vallecera sa Bisaya sa tuig 2001. Mihunong usa siyag makadiyot sa pagpanulat sa mga mantalaan tungod kay maoy iyang gikahingagan ang pagpasundayag og mga drama sa tablado. Pipila sa mga drama sa tablado nga iyang nasulat nga gikapasundayag sa lainlaing dapit mao ang "Ang Anak Sa Tawo", "Tam-is Ang Tubig Sa Dagat", "Gihimugso Nga Wa Pakatawha", ug "Bakwion Ko Ang Panamilit". 

Si Vallecera nakasulat na usab og balak nga nahilakip sa antolohiya nga "Ani 27" nga gipatik sa Cultural Center of the Philippines.

Mikabat na sa kapin sa 200 ka mga sugilanon ang iyang nasulat nga napatik sa lainlaing mga mantalaang Binisaya. Kapin na usab sa kawhaan (20) ka mga nobela ang iyang napapatik, samtang may laing lima nga naghulat pa og maayong merkado.

Mga lindog ni Vallecera nga nagdagan pa hangtod karon
Banat News (gipagawas sa The Freeman sa Dakbayan sa Sugbo)
"Banat Punsoy"
"Modus"
"Magbilyar Ta"
"Intimate Moments" (nobelang giseryal)
Bag-ong Lungsoranon (Artsidiyosesis sa Sugbo)
"Ilha Ang Mga Balaan" (nagsugod tuig 2003)
West Leyte Weekly Express
"Showbistador" (nagsugod Marso, 2004)
Saksi sa Balita
"Sikwat" (nagsugod Nobiyembre, 2004)
Bantay Balita Newspaper  (Dakbayan sa Tagbilaran, nagsugod Marso, 2005)
"Simbolo Ug Elemento"
"Arte Sa Sex"
"Knockout"
"Sultada"
"Dear Kuya Uriel"
Cybertimes (nagsugod Pebrero 2006)
"Husgador"
Zamboanga Journal 
"Maghusay Ta"
Mga lindog ni Vallecera nga kanhi aktiboMetro FlashManila Star News (Ratsadahan)Pahayagan ng PinoyVisayas Mirror"Real Score"
"Knockout"
"Ang Bohol Karon"Cebu Daily News"Cue Time"Dyaryong ImbestigadorBohol Times"Visible Secret"Bomba"Tirador"Periodico Davao, Periodico Norte, Periodico Sur"Punsoy Ni Manoy"Bohol InquirerSunStar WeekendSunStar SuperBalitaWomen's Home CompanionBalamban JournalPhilippine Panorama''

Mga Pilipinong magsusulat
Mga magsusulat sa Sinugboanon
Mga Bol-anon